jkorsvik/nowiki_second_scrape_merged huggingface dataset:
Hover kirke (Ringkøbing-Skjern kommune)

Hover kirke, ligger ca. to kilometer vest for landsbyen Hover, er én av de eldste steinkirker i Danmark og anslås å være bygget på 1100-tallet. Kirken er nesten uforandret siden den ble oppført og den fremstår i dag som et godt eksempel på gammel dansk arkitektur.


== Bygningen ==
Hover kirke er et godt eksempel på en landsbykirke fra 1100-tallet. Den er bygget av tilhuggede granittkvadre i romansk stil. Skipet er rektangulært og koret nesten kvadratisk, og vinduene er små og høytsittende. I motsetning til de fleste andre danske kirker har Hover kirke ikke et klokketårn, men i stedet en beskjeden klokke. Klokken henger under et halvtak på østgavlen.


=== Endringer og tilføyelser ===
I år 1771 ble kirkens vestgavl skadet i et uvær. Denne ble deretter murt om og en stor støttepilar holder nå muren oppe. Våpenhuset ble bygget på 1500-tallet, i en sengotisk stil på sydsiden av kirken, hvor herrenes inngang engang var. (Kvinnenes inngang var på nordsiden av kirken).


=== Kalkmalerier ===
Under restaureringer i 1910 ble mørke og utydelige kalkmalerier avdekket på den nordlige del av triumfmuren, som danner inngangen til koret fra skipet. Kalkmaleriene er datert til 1500-tallet og forestiller Isaks ofring, som muligvis er etter et tresnitt i Christian IIIs bibel.


== Interiør ==
Kirkens interiør ligner ellers mye på det man finner i andre danske kirker. Den har en prekestol, alter, døpefont, orgel og benker som nå er olivengrønne. Utover disse ting har Hover Kirke to spesielle ting, som den er berømt for. Den er berømt for dels den moderne altertavlen fra 1968, og dels et abstrakt malt breddeloft fra omkring 1960. Disse to maleriene er laget av kunstneren Mogens Jørgensen.


=== Prekestolen ===
Prekestolen viser de 4 evangelistene Matteus, Markus, Lukas og Johannes.


=== Døpefont ===
Døpefonten er like gammel som kirken selv. Den har tidligere vært fullstendig fargelagt, og det kan den dag i dag stadig ses små stykker maling, etter den ble avsyret.


=== Orglet ===
Orglet er kjøpt av Tårs kirke og er bygget av firmaet Th. Frobenius og Sønner Orgelbyggeri i 1968 og er utstyrt med 8 stemmer fordelt på ét manual og pedal.


== Kulturkanon ==
Den 24. januar 2006 offentliggjorde kulturminister Brian Mikkelsen den danske kulturkanon. Denne kanon inneholder hovedverker i den danske kulturarv og er utarbeidet av flere utvalg. Disse utvalgene stod for hver deres kategori og bestod av 5 personer.
I kategorien for arkitektur ble Hover kirke valgt sammen med blant annet Vor Frue kirke (København), Sydney Opera House og Østbroen, Storebælt, og om Hover kirke har de blant annet skrevet følgende:
«Kirken er som bygningstype hjemmehørende i det danske kulturlandskap. Som et kjennemerke ligger kirken hevet over mark og eng og gir til stadighet landskapet perspektiv og karakter.»


== Referanser ==


== Eksterne lenker ==
(en) Hover Kirke (Ringkøbing-Skjern Kommune) – kategori av bilder, video eller lyd på Commons 
Hover kirke
Domus Vista

Domus Vista ligger ved Roskildevej på Frederiksberg i København, og er med sine 102 meter Skandinavias nest høyeste boligblokk. Den høyeste er Turning Torso i Malmö, som ble innviet i 2005.
Domus Vista er tegnet av arkitekt Ole Hagen, og stod ferdig i 1969 på en tomt som ble kalt «de Kochske grunde» der det tidligere lå store gartnerier. Den er oppført av byggherre Harald Simonsen, som også sto bak Hostrups Hage på Frederiksberg.
Domus Vista har 30 etasjer og 470 leiligheter. De nederste etasjene var opprinnelig hotell med restaurant, selskapslokaler og værelser. Hotellet ble stengt i begynnelsen av 1970-årene. I stedet er det nå i stueplanet et butikksenter og en biblioteksfilial. I 2019 var senteret for første gang på tyve år fullt utleid.Borgmester i Frederiksberg kommune Arne Stæhr Johansen, på folkemunne kjent som «Stæren», fikk opphevet sin parlamentariske immunitet da han ble mistenkt for bedrageri og dokumentfalsk i forbindelse med byggingen av Domus Vista.


== Referanser ==
Ole Gjølberg

Ole Gjølberg (født 30. desember 1949 i Fredrikstad) er en norsk siviløkonom og akademiker.
Gjølberg er utdannet siviløkonom fra Norges Handelshøyskole (1972) og dr. oecon. fra samme institusjon (1981). Han er professor i foretaksøkonomi hos Handelshøyskolen ved Norges miljø- og biovitenskapelige universitet, og professor II ved Institutt for foretaksøkonomi, Norges Handelshøyskole. Han har publisert en rekke vitenskapelige og populærvitenskapelige arbeider innen finans- og energimarkedsanalyser. Sammen med professor Thore Johnsen ved NHH har han spilt en sentral rolle i utredningsarbeidet knyttet til etisk forvaltning av Oljefondet (Statens Pensjonsfond Utland).Gjølberg har hatt sentrale verv i Norges forskningsråd og Universitets- og Høgskolerådet. Han har sittet i flere perioder i kommunestyret i Rygge, først for SV og senere for Arbeiderpartiet. I perioden 1987 til 1995 var han hovedredaktør for Beta. Tidsskrift for bedriftsøkonomi, som utgis av Universitetsforlaget.


== Referanser ==


== Eksterne lenker ==
(no) Publikasjoner av Ole Gjølberg i forskningsdokumentasjonssystemet CRIStin
Arbejdermuseet

Arbejdermuseet ligger i Rømersgade 22 i København rett ved Botanisk have. Museet ble åpnet i 1983 av fagbevegelsen og lokale grasrotbevegelser. Det holder til i fagbevegelsens eldste forsamlinghus, som ble oppført i 1879. Bygningen ble fredet i 1983.Arbejdermuseets hovedformål er å vise dagliglivet til de københavnske arbeidere i de siste 150 årene. Her ligger også arbeiderbevegelsens bibliotek og arkiv.
Finansieringen skjer blant annet av et statlig bidrag, driftsstøtte fra København kommune og gjennom støtte fra en rekke fond, f.eks. Augustinus Fonden og Carlsbergs Mindelegat for Brygger J. C. Jacobsen.


== Galleri ==

		


== Referanser ==
Yangshuo

Yangshuo (kinesisk: 阳朔县; pinyin: Yángshuò xian) er et fylke i byprefekturet Guilin i den autonome region Guangxi Zhuang Folkerepublikken Kina. 
Yangshuo har et areal på 1 428 km² og en befolkning på ca. 310 000 innbyggere (2004). 


== Administrative enheter ==
Yangshuo består av seks storkommuner og tre kommuner:
Storkommuner: Yangshuo (阳朔镇), Baisha (白沙镇), Fuli (福利镇), Xingping (兴坪镇), Putao (葡萄镇), Gaotian (高田镇),
Kommuner: Jinbao (=金宝乡), Puyi (普益乡), Yangdi (杨堤乡).


== Turisme ==
Yangshuo er et viktig turistmål på grunn av sine karakteristiske karstformasjoner. De fjellene som er gjengitt bak på den kinesiske 20-Yuanseddelen ligger i fylket Yangshuo.


== Samferdsel ==
Kinas riksvei 321 løper gjennom området. Den fører fra Guangzhou via blant annet Wenzhou og Guilin til Chengdu, hovedstaden i provinsen Sichuan.


== Eksterne lenker ==
Offisielt nettsted 
(en) Yangshuo – kategori av bilder, video eller lyd på Commons
Dansk Skolemuseum

Dansk Skolemuseum (også kalt Skolemuseet) er et nasjonalt, kulturhistorisk museum som foretar innsamling, registrering, bevaring, forskning og formidling av Danmarks utdannelses- og skolehistorie.
Museet ble stiftet i oktober 1995 av Danmarks Lærerforening, Lærerstandens Brandforsikring og Undervisningsministeriet. Samlingene som dannet grunnlaget for etablering av museet er eid av Undervisningsministeriet og beskjeftiger seg med alle former for allmenn utdannelse, folkeskolen, gymnaset, høyskolen, friskolen, efterskolen, voksenundervisning samt lærer- og pedagogutdanning, og tar for seg begrepet barnekultur og barns vilkår i bredere forstand.
Gjennom egne utstillinger, samt radio- og fjernsynsprogrammer, foredrag og skrifter belyses en rekke utdanningshistoriske emner.


== Historie ==
Kjernen i museets samlinger går tilbake til det opprinnelige Dansk Skolemuseum, som ble grunnlagt i 1887 av overlærer Emil Sauter, som i 1874 var medstifter av Danmarks Lærerforening. 
Fra begynnelsen var museet styrt av et utvalg nedsatt av Danmarks Lærerforening, men da Rigsdagen på Finansloven 1888–89 bevilget en årlig sum på 5 000 kr. gikk museet over til å bli stasieid og det ble utnevnt et fast styre for museet. 
Den opprinnelige idéen med museet var å bygge opp en studiesamling av de nyeste undervisningsmidlene fra inn- og utland til orientering og inspirasjon for lærere og skolemyndigheter. Museet begynte også raskt med innsamling av eldre skolemateriale av mer tradisjonell museal karakter. 
Skolemuseet fungerte som et selvstendig museum i nesten 50 år, og i løpet av denne perioden fikk det status som Europas ledende skolemuseum frem til 1930-årenes begynnelse – i det siste mange år med adresse i Stormgade, hvor Nationalmuseet i dag ligger. 
I de følgende seks tiårene lå størstedelen av museumssamlingene pakket ned på Statens pedagogiske studiesamling (opprettet i 1934). Samlingene ble i 1995 overført til det nye Dansk Skolemuseum i Rådhusstræde 6, i hjertet av København. 
Dansk Skolemuseum har siden 1. august 2008 vært lukket for publikum. 


== Eksterne lenker ==
(en) Dansk Skolemuseum – kategori av bilder, video eller lyd på Commons 
(en) Dansk Skolemuseum – galleri av bilder, video eller lyd på Commons 
Dansk Skolemuseums nettside (dansk)
Mauricio Rua

Mauricio Milani Rua (født 25. november 1981) er en brasiliansk MMA-utøver som for tiden er signert til promotøren UFC. Han er vinner av Pride FC 2005 Mellomvekt Grand Prix.


== MMA meritter ==


== Referanser ==


== Eksterne lenker ==
(en) Maurício Rua – kategori av bilder, video eller lyd på Commons 
(en) Mauricio Rua på Internet Movie Database 
(en) Mauricio Rua hos The Movie Database 
(en) Mauricio Rua – Sherdog 
Mauricio Rua på Twitter 
Mauricio Rua på Facebook
Oslo City FC

Oslo City FC er et idrettslag i Oslo som ble stiftet i 1987. Klubben har et fotballag i norsk 4. divisjon, avdeling 2. Laget spilte i 2010 i 2. divisjon for første gang i klubbens historie, men rykket ned igjen til 3. divisjon etter én sesong. Klubben har også fått litt oppmerksomhet i media på grunn av sin spesielle spillerstil og sitt lag som har en stor del spillere med multikulturell bakgrunn.


== Tabell ==


== Divisjonsutvikling ==


== Kjente spillere ==
Jalal El-Gharbi
Yassir Bashir (2014–17)


== Eksterne lenker ==
Offisielt nettsted
Flekket pyton

Flekket pyton (antaresia maculosa) er verdens 4. minste pytonart. Den blir ca. 1.0–1.4m lang. De andre i antaresia familien er antaresia childreni, antaresia stimsoni og antaresia perthensis.
Flekket pyton finnes i Australia fra Cape York i Queensland ned til Tamsworth i New South Wales samt finnes på øyer langs kysten også.
I naturen lever de i ganske forskjellig habitat fra regnskog til ganske tørre områder.
De spiser i naturen frosker øgler fugler og små pattedyr. Flekket pyton er ofte å finne utenfor flaggermus huler ved solnedgang ventende på forbi flygende flaggermus.
A.mauculosa A.childreni ble tidligere regnet som samme art og kalt liasis childreni.


== Referanser ==


== Eksterne lenker ==
(en) Flekket pyton i Encyclopedia of Life 
(en) Flekket pyton i Global Biodiversity Information Facility 
(en) Flekket pyton hos Reptile Database 
(en) Flekket pyton hos ITIS 
(en) Flekket pyton hos NCBI 
(en) Kategori:Antaresia maculosa – bilder, video eller lyd på Wikimedia Commons 
(en) Antaresia maculosa – galleri av bilder, video eller lyd på Wikimedia Commons 
Antaresia maculosa – detaljert informasjon på Wikispecies
Pappenheim

Pappenheim er et område i Trondheim på sletten under Kristiansten festning. Pappenheim er opprinnelig et folkelig navn på arbeiderboligene på Kristianstenssletta som ble oppført fra 1916 til 1920.Pappenheim var i utgangspunktet et provisorium som skulle bebygges med større og mer solide hus etter hvert. Men her som på mange andre steder i byen ble det provisoriske gradvis permanent av seg selv. I likhet med flere tradisjonelle arbeiderklassestrøk i Trondheim, som Ilsvika, Bakklandet, Lademoen og Møllenberg er boligene nå betydelig oppgradert til en god standard mens den opprinnelige stilen i stor grad er bevart. Teoriene rundt opphavet til benevnelsen Pappenheim er mange, men trolig er navnet en kombinasjon av uttrykket pappenheimer og en humoristisk harselas over områdets opprinnelige mangelfulle byggestandard, at pappmateriale brukt som isolasjon eller at papp ble benyttet til taktekking.Med sin sentrumsnære beliggenhet mellom Bakklandet i vest, Møllenberg i nord, Kristiansten festning i øst og Singsaker i syd, er Pappenheim nå et av Trondheims mest attraktive boområder.


== Referanser ==


== Eksterne lenker ==
Pappenheim 100 år - Artikkel av Erlend Lund NTNU Universitetsbiblioteket
Poul Nyrup Rasmussens andre regjering

Poul Nyrup Rasmussens andre regjering var Danmarks regjering fra 27. september 1994 til 30. desember 1996 og bestod av ministre fra Socialdemokratiet (S), Radikale Venstre (R) og Centrum-Demokraterne (CD):


== Medlemmer ==


== Kilder ==
«Regeringen Poul Nyrup Rasmussen II» (dansk). Statsministeriet. Besøkt 23. september 2019.
Poul Nyrup Rasmussens første regjering

Poul Nyrup Rasmussens første regjering var Danmarks regjering fra 25. januar 1993 til 27. september 1994 og bestod av ministre fra Socialdemokratiet (S), Centrum-Demokraterne (CD), Radikale Venstre (RV) og Kristeligt Folkeparti (KF). 
Endringer; 29. mars 1993, 28. januar 1994, 8. februar 1994 og 11. februar 1994.


== Medlemmer ==


== Kilder ==
«Regeringen Poul Nyrup Rasmussen I» (dansk). Statsministeriet. Besøkt 29. september 2019.
Nils Erik Flakstad

Nils Erik Flakstad (født 23. mars 1876 i Åmot, død 9. desember 1939) var en norsk forretningsmann og stortingspolitiker fra Høyre i perioden 1922 til 1927, kjent som leder av høringene i Lagtinget rundt riksrettssaken mot Abraham Berges regjering.


== Biografi ==
Flakstad ble født i Åmot som sønn av kjøpmann Andreas Flakstad og Hildur Jønsberg. Han avsluttet sin videregående utdanning i Hamar i 1894 og fortsatte å studere rettsvitenskap til cand. jur. i 1899. Deretter arbeidet han som sorenskriver i Moss i to år, før han deretter ble ansatt som sakfører i Hamar i 1902. Fra 1911 til 1931 var han banksjef i Hamar Sparebank, og fra 1921 til 1931 var han også administrerende direktør for Hamar bryggeri. Fra 1927 var han også medlem av Den norske Bryggeriforening samt ordfører av Vinmonopolets representantskap.
Innenfor politikken var han medlem av bystyret i Hamar i to perioder, fra 1919 til 1922 og fra 1928 til 1931. Han ble også valgt inn på Stortinget i 1922 og 1925, hvor han representerte kjøpstadene i Hedmark og Oppland fylker, og fungerte som medlem av Næringskomiteen. Fra 1926 til 1927 var Flakstad president av Lagtinget, hvor han blant annet ledet riksretten under høringene av saken mot den tidligere statsministeren Abraham Berge. Flakstad var også medlem av den interparlamentariske kongressen i Paris i 1927. Flakstad er for øvrig dattersønn av presten og politikeren Nils Jønsberg og far til billedhuggeren Nils Flakstad.


== Referanser ==


== Eksterne lenker ==
(no) Nils Erik Flakstad hos Norsk senter for forskningsdata
Geologisk Museum

Se også artikkel om Geologisk museum i Oslo.Geologisk Museum ligger på Øster Voldgade i København. 1. januar 2004 ble museet en del av det nyopprettede Statens Naturhistoriske Museum. Museet hører under det naturvitenskapelige fakultet ved Københavns Universitet og omfatter en rekke geologiske samlinger bestående av gjenstander som f.eks. bergarter, mineraler, meteoritter og fossiler. Museets oppgave er vedlikeholdelse av samlingene, forskning og utstillinger.
Museet flyttet inn i bygningene på Øster Voldgade i 1893, men museets samlinger kan føres helt tilbake til 1600-tallet.


== Utstilling ==
Det er utstilt en liten stein fra månen. Steinen ble hentet av Apollo 17-astronautene fra Taurus-Littrow-regionen i 1972.


== Eksterne lenker ==
Geologisk Museums nettside
Statens Naturhistoriske Museum

Statens Naturhistoriske Museum er en nyopprettet (1. januar 2004) entitet i Danmark som omfatter Zoologisk Museum, Geologisk Museum, Botanisk Museum og Centralbibliotek og Botanisk Have.


== Eksterne lenker ==
Offisielt nettsted 
(en) Statens Naturhistoriske Museum – kategori av bilder, video eller lyd på Commons
Naturama

Naturama er Svendborgs zoologiske museum. Fra museets åpning den 2. juni 1935 til januar 2005, bar det navnet Zoologisk Museum.
Den 30. april 2003 ble oppføringen av en ny utstillingsbygning påbegynt og den 3. september 2003 kunne dronning Margrethe og Henrik av Danmark nedlegge byggingens grunnstein. Den 18. april 2005 ble det nye utstillingsbygget innviet, noe som økte museets bruksareal fra 700 m² til 4 200 m².


== Se også ==
Zoologisk Museum i København, som tilhører Statens Naturhistoriske Museum.


== Eksterne lenker ==
Naturamas hjemmeside
Jim Fowler

Jim Fowler (født 9. april 1932 i Albany i Georgia, død 8. mai 2019) var en zoolog som har vært vert i TV-programmet Wild Kingdom.


== Priser og utmerkelser ==
Fowler har fire ganger fått Emmy Award for Wild Kingdom.
I 1991 fikk han Alumni Award av Earlham College for sin fremragende karriere.
I 2003 mottok Fowler Lindbergh Award for 40 års innsats for bevaring av dyreliv og utdanning.


== Referanser ==


== Eksterne lenker ==
(en) Jim Fowler på Internet Movie Database 
(en) Jim Fowler hos The Movie Database
Pascal Bodmer

Pascal Bodmer (født 4. januar 1991) er en tysk skihopper. Han representerer SV Meßstetten.
Bodmer debuterte i verdenscupen med en 32.-plass i Titisee-Neustadt 3. februar 2007. Han gjorde sine beste plasseringer i verdenscupen under sesongstarten i Kuusamo i november 2009. 27. november var han på det tyske laget som ble nummer 2 i lagkonkurransen, og dagen etter fikk han samme plassering i sesongens første individuelle renn. Han ble nummer 55 sammenlagt i verdenscupen sesongen 2008-09.
Pascal Bodmer har deltatt i junior-VM i 2007, 2008, 2009 og 2010. Han ble juniorverdensmester med Tyskland i lagkonkurransen i Zakopane i 2008. Hans beste plassering individuelt er 4.-plass i Štrbské Pleso i 2009.


== Referanser ==


== Eksterne lenker ==
(de) Pascal Bodmer – Munzinger Sportsarchiv 
(en) Pascal Bodmer – Olympics.com 
(en) Pascal Bodmer – Olympic.org 
(en) Pascal Bodmer – Olympedia 
(en) Pascal Bodmer – Sports-Reference (OL-resultater – arkivert) 
(en) Pascal Bodmer – FIS (skihopping)
Reason Magazine

Reason er et liberalistisk månedlig tidsskrift som utgis av Reason Foundation i USA. Det ble først utgitt i 1968 og har idag et opplag på rundt 60 000. Redaktør siden 2008 er Matt Welch.


== Eksterne lenker ==
(en) Offisielt nettsted 
(en) Reason (magazine) – kategori av bilder, video eller lyd på Commons 
Reason Foundation
Kretsreformen i Sachsen i 2008

Kretsreformen i Sachsen i 2008 (tysk: Kreisreform Sachsen 2008 og  Kreisgebietsreform 2008), også kalt Forvaltnings- og administrasjonsreformen 2008 (tysk: Verwaltungs- und Funktionalreform 2008) var en reform av den administrative inndelingen i den tyske delstaten Sachsen som trådte i kraft den 1. august 2008. Reformen var den andre i sitt slag etter Tysklands gjenforening den 3. oktober 1990. En tidligere kretsreform ble gjennomført i årene 1994 og 1996.
Kretsreformen innebar at delstatens 22 kretser (Landkreise) gjennom sammenslåinger ble erstattet av 10 nye kretser, og at ordningen med 7 kretsfrie byer ble erstattet av 3 kretsfrie byer. 
Reformen ble utarbeidet av en kommisjon fra delstatens kretser, kretsfrie byer og kommuner, og den 22. og 23. januar 2008 ble den vedtatt av det saksiske parlamentet i lov om omorganisering av landskretsene i Fristaten Sachsen og om endringer av andre lover.Et forslag om å oppheve regjeringspresidentens embede ble ikke godkjent. Derimot ble embedet i § 6 av Lov om omorganisering av den saksiske forvaltning av 29. januar 2008 omdøpt til Landesdirektion.


== De nye kretsene ==


=== Direktionsbezirk Chemnitz ===


=== Direktionsbezirk Leipzig ===


=== Direktionsbezirk Dresden ===


== Referanser ==
Museum Erotica

Museum Erotica åpnet opprinnelig i 1992 på Vesterbrogade 31 i København. Den 14. mai 1994 gjenåpnet det på Købmagergade 24, hvor selve utstillingen strakk seg over tre etasjer (1 000 m²) i et fredet herskapshjem med unike loftmalerier skapt av Otto Schondel i 1880–84.
Museets samling gir et innblikk i erotikkens historie. Det er utstillinger om alt fra sex i antikken, frigivelsen av pornografien i Danmark, erotisk litteratur, erotiske bilder, postkort, film og mange andre elementer fra erotikkens verden.
Museet, som er privat eid og aldri har mottatt offentlig støtte, ble hardt rammet av finanskrisen i 2008 og stengte den 2. mars 2009.
Kultur- og fritidsutvalget hadde kort tid i forveien avvist en søknad om driftstilskudd til Museum Erotica.


== Referanser ==


== Eksterne lenker ==
Offisielt nettsted 
Politiken 4.2.2009: "Museum Erotica er satt til salg" (dansk)
Kvisting

Kvisting er å sage eller hugge av greinene på et felt tre. 


== Kvisting med motorsag ==
Kvistingen er den delen av hogsten som er mest arbeidskrevende, derfor er det viktig å ha en god arbeidsteknikk, ivareta sikkerhetsreglene og helsa. En forutsetning for å få dette til er at fellingen er planlagt slik at man får gode arbeidsforhold. Treet bør ligge 50-80 cm over bakken.  
Arbeidsstillingen er viktig for å unngå belastningsskader og for å effektivisere arbeidet. Den beste arbeidshøyden er fra kne- til hoftehøyde. Ryggen er mest utsatt. Bred benstilling og god balanse er viktig. For å forebygge at man blir sliten, bør saga hvile på stammen og man overfører vekten lengst mulig ned på kroppen ved å støtte saga inntil låret. Dette gjør også at man får bedre balanse. Fremre håndtak skal være foran benet som saga hviler mot. Saga føres på stammen med sverdet på andre siden for å beskytte brukeren. Kvist og hindringer som ligger i veien bør fjernes.


== Kvistesystem ==

Man står på venstre side av treet (sett i arbeidsretningen). Venstre ben plasseres en motorsagbredde fra treet med foten pekende mot arbeidsstedet. Høyre ben ca. 10 cm fra treet i 45 graders vinkel. Saga ligger med sverdet på motsatt side av stammen og kvist nr 1 skjæres med skyvende kjede (oversiden av sverdet). 
Kvist nr 2 tas også med skyvende kjede, her legges saga ned slik at man får bakre håndtak mellom beina. Kvist 3 skjæres med dragende kjede (undersiden av sverdet), her støtter man saga inntil venstre lår (håndtaket skal være framfor benet!). Sverdet skal være helt inntil treet og saga skal hvile på underkanten av sverddekselet. Når man skal ta nr 4 bøyer man seg i knærne og bruker skyvende kjede. Saga støttes på venstre lår og dekselet som for kvist 3 (Husk det er kun lov å flytte bena når man har stammen mellom seg selv og sverdet). Når man skal ta nr 5 brukes også skyvende kjede, her legges sagkroppen nesten helt over på motsatt side for å få sverdet helt inntil stammen. Kvist 6 tas med dragende kjede. Deretter flytter man seg fram til neste kvistkrans. 
Videre kvisting: 7=1, 8=2 osv til man er ferdig med kvist 11, etter denne skal underkvisten fjernes i ett drag. Deretter kappes kvist 12 etter at brukeren har flyttet seg og starter prosedyren forfra igjen. 


== Levende trær ==
Også levende trær trenger noen ganger å kvistes. Det kan dreie seg om parktrær som blir beskåret (debransjert), løvtrær som blir styvet eller storfuru som skal bli til tyritømmer til lafting. Disse blir kvistet nesten til topps ett år eller to før de blir felt.


== Se også ==
Trefelling
Motorsag
Stammekvisting
Alhambra – Museet for humor og satire

Alhambra – Museet for humor og satire (tidl. Det Danske Revymuseum) ligger i Allégade på Frederiksberg. Museet åpnet i 1993 og holder til i en bygning som er fra 1860.
Da museet åpnet hadde det navnet Morskabs-museet. I 2004 skiftet det navn til Revymuseet, og i 2018 til Alhambra.Museet forteller om revyens og underholdningens historie. Det er en stor samling av kostymer, rekvisitter, filmklipp, lydklipp og en samling på over 4000 lakkplater.


== Referanser ==


== Eksterne lenker ==
(en) Museet Alhambra – kategori av bilder, video eller lyd på Commons
Oma (elv)

Oma (russisk: Ома) er ei elv i det autonome området Nenetsk i Russland. Den er 268 kilometer lang, og har et nedbørfelt på 5 050 km².Elva renner gjennom et myrlendt lavlandsområde. Den munner ut i Tsjosjskajabukta i Barentshavet. Oma er meget fiskerik.


== Referanser ==